|  |  |  |  |
| --- | --- | --- | --- |
|  | **MKKSZ - Magyar Köztisztviselők, Közalkalmazottak és Közszolgálati Dolgozók Szakszervezete****ORSZÁGOS NYUGDÍJAS TANÁCS****1149. Budapest, Róna utca 87.** | **Telefon:3384-002****Telefax:3384-271****E-mail: mkksz@mkksz.org.hu****Internet: www.mkksz.org.hu** |  |

 **MKKSZ ONYT tagjai,**

 **és rétegszervezetünkkel kapcsolattartók**

 **részére**

***Kedves Kolléganők!***

***Kedves Kollégák!***

Néhány ONYT információról szeretnénk benneteket tájékoztatni, most év elején.

A kialakult vírushelyzetre tekintettel még egy jó ideig személyes találkozással járó értekezletet nem hívunk össze, ezért a kapcsolatot e-mailen tartjuk.

* Tapasztalhattátok, hogy munkamegosztás alapján a sajtóhíreket, nyugdíjas témákat, ünnepi megemlékezéseket – amely a honlapon, is rendszeresen megjelenik -Tóthné *Merth Bernadette Alelnök Asszonytól kapjátok*. A rendszerességgel kiküldött anyagok között biztosan találtok olyan témákat, amik felkeltik az érdeklődéseteket.
* Mint tudjátok az ONYT kezdeményezésére még a múlt év végén *„Irodalmi Pályázatot”* írtunk, amit az MKKSZ Elnöksége elfogadott és így meghirdettünk, melyhez az Ifjúsági Képviselet is csatlakozott. Ezzel kapcsolatban, a napokban is kaptatok levelet, melyben felhívtuk a figyelmet arra, hogy a pályázati határidő február 20.-án lejár. Az MKKSZ valamennyi e-mail címmel rendelkező tagja a tagnyilvántartáson keresztül is megkapta. majd kértük, hogy a honlapon ismételten jelenjen meg. Érkeznek a pályamunkák, de most is kérjük, hogy Ti is szorgalmazzátok az alapszervezeteket, vagy az egyéni MKKSZ tagokat, hogy éljenek a lehetőséggel. Felhívásunkat itt olvashatjátok: <https://mkksz.org.hu/>
* Nagyon fontosnak tartjuk, hogy országos szinten minden megyéből legyen ONYT tagunk. Örömmel számolunk be arról, hogy Borsod-Abaúj-Zemplén megyéből Selmeczi Jánosné ONYT tagságot vállalva erősíti rétegszervezetünk munkáját. Ő aktív jogviszonyában nagy létszámú és sikeres alapszervezet titkára volt több évtizeden keresztül. A tablónkat fotójával kiegészítettük a honlapon a - Bemutatkozunk- MKKSZ Országos Nyugdíjas Tanács link alatt, ahol bemutatjuk az ONYT tagjait.

<https://mkksz.org.hu/bemutatkozunk/szervezet/mkksz-orszagos-nyugdijas-tanacs>

A tagság szervezését folyamatosan végezzük. Ehhez kérjük a Ti segítségeteket is.

Még 5 megyéből szeretnénk, ha egy-egy fő ONYT tag lenne, mellyel a létszámunk a jelenlegi 20 fő helyett 25 fő lenne.

Ezek a megyék: Veszprém, Zala, Tolna, Komárom és Heves megye. Sajnos ezekben a megyékben nincs ismeretségünk, akivel fel tudnánk venni a kapcsolatot. Ha Nektek lenne, köszönettel vesszük.

Ha van a megyétekben olyan MKKSZ nyugdíjas szervezet, vagy az alapszervezetben van nyugdíjas tag, őket hívjátok meg, hogy csatlakozzanak az ONYT-hez, mint kapcsolattartók, aki estében fontos, hogy email címe és telefonszáma legyen.

***Mellékeljük a csoportos és egyéni csatlakozási nyilatkozatot.***

* Fel szeretnénk hívni a figyelmeteket, hogy a **2022. évi tagdíjat**, aki alapszervezet tagja az oda fizesse be, vagy lehetőség van az MKKSZ Központi számlájára átutalni, illetve csekken befizetni. Aki csekket kér, az jelezze, dr. Marosi János email címére- dr.marosi48@gmail.com *A közleményben írjátok rá, hogy MKKSZ ONYT 2022. évi tagdíj.*

**Csatoljuk a belépési nyilatkozatot,** melyben benne van a számlaszám és új tag belépésére is felhasználható. Új belépő tag esetén ezt a nyomtatványt erre az email címre küldjétek: gozmanne.kati@gmail.com (Így felkerül az MKKSZ országos tagnyilvántartásába)

* Az MKKSZ ONYT Nyílt levelet írt, melyet, ha valaki nem olvasott volna az MKKSZ honlapon, itt ismét elérhető: <https://mkksz.org.hu/rovatok/rovatok1/hirek/746-az-mkksz-orszagos-nyugdijas-tanacs-nyilt-levele> Ez, mint MKKSZ Hírlevél is eljutott valamennyi MKKSZ taghoz, aki email címmel rendelkezik a tagnyilvántartásban.
* Az alábbi javaslattal fordultunk a SZEF Nyugdíjas választmány elnökéhez, dr. Mayer Lajoshoz, hogy javaslatunkat a NYUSZET felé továbbítsa.

„2021 évben a nyugdíjemelés 4,8 % volt. 2022-es évben a tényleges infláció 5,1 %-ra jött ki. (KSH 2022. január 14.)

A törvény szerint a nyugdíjakat az infláció szerint kell emelni.

(ha a nyugdíjas infláció kisebb - 4,6 % volt - akkor az átlagos inflációval kell emelni)

***Az 5,1 és a 4,8 % között van 0,3 %.***

Ez esetben **a*z eddigi emelés nem felelt meg a törvényekben előírtaknak!***

Ezt azt jelenti, hogy **a nyugdíjak reálértéke csökkent** (igaz kismértékben, de csökkent)**2021-ben**!

(Persze közgazdaságilag nem, mert jött egy heti nyugdíj, az éves szinten 2 % emelést jelent, de az külön dolog, így a nyugdíj 6,8 %-kal nőtt, nem számolva a 80 ezer Ft hatását)(Egyébként brutálisan elszabadultak az élelmiszer árak.)”

*Nem hallani, hogy a nyugdíjas szervezetek /vagy az ellenzék/  erről bármilyen fórumon szót emelt volna.*

* Részt vettünk az MKKSZ Siófokon szeptember 28-ánmegtartott Országos Választmány értekezletén, ahol Árva János átvette Főpolgármester Úrtól a Budapestért díjat. A csoportkép megjelent a honlapon, amelyet itt is láthattok.

<https://mkksz.org.hu/rovatok/rovatok1/hirek/688-tanacskozott-az-orszagos-valasztmany-2> Sajnos nem sokkal később értesültünk János haláláról, aki korábban ONYT összekötő is volt az MKKSZ elnöksége részéről. December 10.-én a temetésen elnökségi tagunk, Békési József vett részt és helyezte el az ONYT sírcsokrát. Nyugodjon békében.

* Elnökségi tagjaink, mint levelünk elején írtuk munkamegosztás alapján dolgoznak. Marosi Jánosné Gizike a hosszú terjedelmű jegyzőkönyveket írta, Békési József fotóival segítette a kommunikációt, és Sáriné Éva is és valamennyien a továbbított nyugdíjas javaslataikkal hozzájárultak eddig is munkánkhoz, melyért köszönetünket fejezzük ki.

Azt szeretnénk kérni, az ONYT valamennyi tagjától, ha van olyan téma, amit szívesen megosztanátok a nyugdíjas MKKSZ tagokkal, vagy ha volt nyugdíjas program a szervezetetekben, fotóval együtt, azt írjátok meg a mi email címünkre, melyet az MKKSZ honlapon is megjelenítünk. Tisztában vagyunk azzal, hogy rendezvényt szervezni, vagy azokon részt venni most a vírus helyzet miatt nehézségekbe ütközik, de bízunk benne, hogy később több lehetőség lesz erre.

* MKKSZ elnökségi ülésen két alkalommal az ONYT Választást követően Tóthné Merth Bernadette és Békési József is részt vett. A Nyugdíjasok Országos Képviselete (NYOK) online és személyesen megtartott elnökségi ülésein ONYT szervezetünk két tagja dr. Sárfi Ildikó NYOK elnökségi tag és Tornyi Lajosné NYOK FEB elnök több alkalommal vett részt.
* A SZEF Nyugdíjas Választmány elnökével az ONYT elnök tartja a kapcsolatot. Az online SZEF Kongresszuson Gozmanné vett részt. Költségvetést érintő javaslatát a Kongresszus elfogadta
* November 1-én megjelentettük a FERPA Kiáltványát az MKKSZ Honlapon. <https://mkksz.org.hu/rovatok/rovatok1/hirek/723-a-ferpa-kialtvanya>
* Megújult a Fiatalok Képviselete. Elnöke az MKKSZ Irodavezetője, Szokolai Róbert, akit a CESI Yout alelnökének is megválasztottak. <https://mkksz.org.hu/rovatok/rovatok1/hirek/732-a-cesi-youth-uj-generacioja-a-2021-es-kongresszusan-eldontotte-itt-az-ideje-cselekedni>.
* Február 13-15 között az MKKSZ Siófokon vezetői tréninget szervez, melyen az ONYT részéről Alelnök Asszony vesz részt.

***Kedves Kolleganők!***

***Kedves Kollégák!***

Kicsit hosszúra sikerült tájékoztató levelünk, de személyes találkozósra a vírus helyzet rendelkezései miatt még nem kerülhet sor, tekintsétek ezen információkat -a teljesség igénye nélkül- az elmúlt időszakban végzett munkánk ismertetésére. Javasoljuk, hogy rendszerességgel nézzétek az MKKSZ Honlapot, mert napról - napra friss híreket, anyagokat olvashattok az MKKSZ tevékenységéről. Mi most levelünkben elsősorban az ONYT témáit emeltük ki.

Előttünk álló feladat, az ONYT SZMSZ módosítása és annak a lehetőségét megteremteni, hogy online értekezletet is tudjunk tartani. Ezt a későbbiekben felmérjük, hogy kinek alkalmas a számítógépe erre. Személyes találkozásunkat már az új MKKSZ székházban szeretnénk megtartani. Megközelíthetősége elérhető a honlapon, melyet dr. Marosi János készített, akinek itt is köszönetünket fejezzük ki segítő munkájáért, mind jogi, mind nyugdíjas témákban, <https://mkksz.org.hu/images/2021/Rona_87_megkozelites.pdf>

*Minden ONYT tagnak és a kapcsolattartóknak jó egészséget kívánunk. Vigyázzatok, magatokra. Köszönjük munkátokat és továbbra is számítunk rátok. Legyetek sikeresek 2022-ben is a nyugdíjasok érdekében végzett tevékenységetekben.*

2022. január 24.

***Üdvözlettel elnökségi tagjaink nevében:***

Gozman Józsefné Tóthné Merth Bernadette

 ONYT elnök ONYT alelnök